दुई दिन चलेको सम्मेलनको उद्घाटन परराष्ट्रमन्त्री प्रकाशशरण महत र राष्ट्र बैंकका गभर्नर नेपालले गरेका हुन् । उद्घाटन कार्यक्रममा मन्त्री महतले नेपालमा राजनीति स्थायित्व कायम भइसकेको र विवादका केही विषय चाँडै अन्त्य हुने जनाउँदै गैरआवासीयहरूलाई नेपालमा लगानी बढाउन आह्वान गरे । ‘संविधान कार्यान्वयनका केही प्रश्नचिह्नहरू बाँकी नै छन् । हामी तीन तहको निर्वाचनमार्फत विवादका विषयहरू टुग्याउँदै छौं,’ उनले भने ।
